04/07/2011 | Administración LocalMunicipal
A Laracha
Decretos da Alcaldía relativos a organización municipal

O alcalde-presidente, con data 14 de xuño de 2011, ditou os seguintes Decretos relativos á organización municipal: “DECRETO DA ALCALDÍA Á vista do preceptuado nos artigos 20, 21 e 23 da Lei 7/1.985, do 2 de abril, reguladora das bases do réxime local, 65 da Lei 5/1997, do 22 de xullo, de administración local de Galicia, e os artigos 38, 52, 53, 112 e seguintes do Regulamento de organización, funcionamento e réxime xurídico das entidades locais do 28 de novembro de 1986, e sendo competencia do alcalde o nomeamento dos membros da Xunta de Goberno Local, RESOLVO: PRIMEIRO.–Nomear como membros da Xunta de Goberno Local aos/ás seguintes señores/as concelleiros/as: JOSÉ RAMÓN MARTÍNEZ BARBEITO JESÚS SOUTO PENA RAMIRO BELLO RECOUSO JOSÉ MANUEL IGLESIAS RODRÍGUEZ JOSÉ ALBERTO BLANCO VEIGA SEGUNDO.–Notificar personalmente aos designados os seus nomeamentos e ordear a súa publicación no B. O. P. TERCEIRO.–Dar conta ao Pleno da Corporación na primeira sesión que se celebre dos nomeamentos sinalados para o seu coñecemento e efectos oportunos. Mándao e asínao o Sr. alcalde, na Laracha (A Coruña) a catorce de xuño do ano dous mil once. O alcalde. Dou fe, o secretario.” “DECRETO DA ALCALDÍA Á vista do preceptuado nos artigos 20, 21 e 23 da Lei 7/1.985, do 2 de abril, reguladora das bases do réxime local, 62 e 63 da Lei 5/1997, do 22 de xullo, de administración local de Galicia, e os artigos 38, 46 e seguintes do Regulamento de organización, funcionamento e réxime xurídico das entidades locais do 28 de novembro de 1986, e sendo competencia do alcalde o nomeamento dos tenentes de alcalde, de entre os membros da Xunta de Goberno Local, RESOLVO: PRIMEIRO.–Nomear como tenentes de alcalde aos seguintes concelleiros e na orde que se determina: PRIMEIRO TENENTE DE ALCALDE: JOSÉ RAMÓN MARTÍNEZ BARBEITO. SEGUNDO TENENTE DE ALCALDE: JESÚS SOUTO PENA. TERCEIRO TENENTE DE ALCALDE: RAMIRO BELLO RECOUSO. CUARTO TENENTE DE ALCALDE: JOSÉ MANUEL IGLESIAS RODRÍGUEZ. QUINTO TENENTE DE ALCALDE: JOSÉ ALBERTO BLANCO VEIGA. SEGUNDO.–Notificar persoalmente aos designados os seus nomeamentos e ordear a súa publicación no B. O. P. TERCEIRO.–Dar conta ao Pleno da Corporación na primeira sesión que se celebre dos nomeamentos sinalados para o seu coñecemento e efectos oportunos. Mándao e asínao o Sr. alcalde, na Laracha (A Coruña) a catorce de xuño do ano dous mil once. O alcalde. Dou fe, o secretario.” “DECRETO DA ALCALDÍA Sendo preceptivo establecer por esta Alcaldía-Presidencia a periodicidade das sesións ordinarias a celebrar pola Xunta de Goberno Local, conforme dispón o art.112.2 e 112.31 do Regulamento de organización, funcionamento e réxime xurídico das entidades locais (R. O. F.) aprobado por Real decreto 2568/1986, do 28 de novembro, RESOLVO: PRIMEIRO.–Celebrar sesións ordinarias da Xunta de Goberno Local con periodicidade semanal, fixando a data para tales sesión todos os luns hábiles de cada semana, ás 13,30 horas. No suposto de que o día sinalado fose festivo, a sesión celebrarase o seguinte luns hábil á mesma hora. SEGUNDO.–Poñer o presente Decreto en coñecemento da Xunta de Goberno Local e do Pleno do Concello na primeira sesión que celebren, para o seu coñecemento e efectos oportunos. Mándao e asínao o Sr. alcalde, na Laracha (A Coruña) a catorce de xuño do ano dous mil once. O alcalde. Dou fe, o secretario.” “DECRETO DA ALCALDÍA En uso das facultades que me confiren os arts.21 e 23 da Lei 7/1.985, do 2 de abril, reguladora das bases do réxime local, e de conformidade co disposto nos arts.61 e 65 da Lei 5/1997, do 22 de xullo, de administración local de Galicia e arts.43 e 44 do Regulamento de organización, funcionamento e réxime xurídico das entidades locais, aprobado por Real decreto 2.568/1986, do 28 de novembro, RESOLVO: PRIMEIRO.–Delegar na Xunta de Goberno Local as seguintes atribucións concretas que me asigna como delegables a lexislación vixente: – A aprobación dos instrumentos de planeamento de desenvolvemento do planeamento xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. – En materia de contratacións e concesións: – A clasificación das proposicións presentadas polos licitadores en todas as contratacións atribuídas á Alcaldía, agás aquelas que teñan a consideración de contrato menor, e mesmo nos contratos privados cun importe superior aos 18.000,00 euros. – Recoñecer obrigas correspondentes aos contratos administrativos ou privados cando o importe da factura sexa, superior a 18.000,00 euros para os contratos administrativos de obras e, superior a 10.000,00 euros para os demais contratos. – A adquisición de bens e dereitos, así como o alleamento do patrimonio de competencia da Alcaldía, cuxo importe de licitación sexa igual ou superior a 10.000,00 euros. – Aprobación ou rexeitamento de certificacións de obras e das facturas correspondentes. – O outorgamento, denegación, cambios de titularidade, prórrogas nos prazos de execución e demais incidencias relacionadas coas licenzas urbanísticas e o outorgamento nunha única resolución para os supostos que esixan licenza urbanística ademais da licenza de actividade clasificada ou de apertura, segundo o art.196.2 da Lei 9/2002, de ordenación urbanística e protección do medio rural de Galicia, así como o recoñecemento dos dereitos derivados das mesmas. – A solicitude e aceptación de subvencións en aqueles supostos en que a convocatoria non as atribúa a outros órganos municipais, agás os supostos nos que se esixa a solicitude e/ou aceptación por algún órgano municipal específico, sen prexuízo de que por razóns de urxencia a Alcaldía efectúe a solicitude dando conta á Xunta de Goberno Local na seguinte sesión que se celebre – A concesión de subvencións outorgadas polo Concello. – Resolver os recursos de reposición que se interpoñan contra os acordos adoptados pola Xunta de Goberno Local en materias delegadas pola Alcaldía. SEGUNDO.–Poderán avocarse en calquera momento as atribucións delegadas de acordo co art.14 da Lei 30/1992, do 26 de novembro, de réxime xurídico das administracións públicas e do procedemento administrativo común. TERCEIRO.–Poñer en coñecemento da Xunta de Goberno Local e do Pleno do Concello na primeira sesión que celebren o presente Decreto e ordenar a súa publicación no Boletín Oficial da Provincia. Mándao e asínao o Sr. alcalde, na Laracha (A Coruña) a catorce de xuño do ano dous mil once. O alcalde. Dou fe, o secretario.” “DECRETO DA ALCALDÍA En virtude das atribucións que me confiren os arts.23 da Lei 7/1985, do 2 de abril, reguladora das bases do réxime local, art.61 da Lei 5/1997, do 22 de xullo, de administración local de Galicia e arts.43.5 b) e 44 do Regulamento de organización, funcionamento e réxime xurídico das entidades locais de 28 de novembro de 1.986, e sendo competencia do alcalde efectuar as delegacións nos concelleiros que estime pertinente, RESOLVO: PRIMEIRO.–Efectuar delegacións especiais nos señores concelleiros que a continuación se sinalan e relativas a áreas e servizos que seguidamente se determinan: CONCELLERÍA DELEGADA DE PERSOAL, MEDIO AMBIENTE E SERVIZOS MUNICIPAIS: WILLIAM JAMES ARTEAGA HADEF. CONCELLERÍA DELEGADA DE PATRIMONIO, OBRAS E URBANISMO: ANTONIO HORACIO PALANCAS CARBALLEDO. CONCELLERÍA DELEGADA DE ENSINO, CULTURA, DEPORTES, XUVENTUDE, TURISMO E FESTAS GORI GARBETT CUBRIA CONCELLERÍA DELEGADA DE SANIDADE, SERVIZOS SOCIAIS, MULLER E EMPREGO: ALBERTO JOAQUIN VILLELGA CASAT JUSTO FERNANDO EIZAGUIRRE DEOBARRO SEGUNDO.–De conformidade co previsto no art.43.5 b) do R. O. F., as citadas delegacións comprenderán a dirección interna dos servizos correspondentes e a xestión xeral dos asuntos con eles relacionados, con facultades de estudio, pero sen incluir a facultade de resolver mediante actos administrativos que afecten a terceiros. TERCEIRO.–Notificar persoalmente aos designados os seus nomeamentos e ordear a súa publicación no B. O. P. CUARTO.–Dar conta ao Pleno da Corporación na primeira sesión que se celebre do presente Decreto para o seu coñecemento e efectos oportunos. Mándao e asínao o Sr. alcalde, na Laracha (A Coruña) a catorce de xuño do ano dous mil once. O alcalde. Dou fe, o secretario.” “DECRETO DA ALCALDÍA En virtude das atribucións que me confiren os arts.23 da Lei 7/1985, do 2 de abril, reguladora das bases do réxime local, art.61 da Lei 5/1997, de 22 de xullo, de administración local de Galicia e arts.43.5 b) e 44 do Regulamento de organización, funcionamento e réxime xurídico das entidades locais de 28 de novembro de 1986, e sendo competencia do alcalde efectuar as delegacións nos concelleiros que estime pertinente, RESOLVO: PRIMEIRO.–Delegar a sinatura aos concelleiros WILLIAM JAMES ARTEAGA HADEF e ANTONIO HORACIO PALANCAS CARBALLEDO, de conformidade co sinalado no art.16 da Lei 30/1992, do 26 de novembro, do réxime xurídico das administracións públicas e do procedemento administrativo común, atribución que comprenderá unicamente a facultade de asinar en ausencia do alcalde os certificados de empadroamento, certificados de acordos ou informes que verifiquen a veracidade da sinatura dos técnicos municipais que os subscriban, os anuncios de contratación, comunicacións a organismos oficiais e comunicación aos veciños relativas a recordatorios de deberes legais ou de informacións municipais. SEGUNDO.–Notificar persoalmente aos designados os seus nomeamentos e ordear a súa publicación no B. O. P. TERCEIRO.–Dar conta ao Pleno da Corporación na primeira sesión que se celebre do presente Decreto para o seu coñecemento e efectos oportunos. Mándao e asínao o Sr. alcalde, na Laracha (A Coruña) a catorce de xuño do ano dous mil once. O alcalde. Dou fe, o secretario.” A Laracha, a 17 de xuño de 2011. O alcalde José Manuel López Varela